АҞӘА, цәыббра 6 - Sputnik. Абиткоин ахәԥса лаҵарамза 13 аахыс раԥхьаӡа акәны 51 000 доллар ихалеит ҳәа аанацҳауеит РИА Новости.
Акриптовалиутақәа рыла иахьыхәаахәҭуа абиржа Binance аҿы абиткоин асааҭ 0:12 азы 3% ихаланы 51 596 доллар артәеит, апортал CoinMarketCap, 20 биржа рҟны ахәԥсақәа ҭҵааны иазгәанаҭеит абиткоин 2,96% ихаланы 51 612 доллар шьақәнартәеит ҳәа.
Абиткоин лаҵарамзазы ахәԥса 57,5 нызқь доллар аҟынтәи 37,3 нызқь рҟынӡа илаҟәит. Аамҭақәак рышьҭахь абиткоин 38 000 доллар иазыхынҳәит, аха нас еиҭах алаҟәра иалагеит.
Абиткоин аҭоурыхтә рекорд – 64,85 000 доллар мшаԥымзазы иҟан.
АҞӘА, цәыббра 27 - Sputnik. Акоронавирустә инфекциа авариант "мю" аштамм "дельта" иазаԥнагом ҳәа лҳәеит РИА Новости аинтервиу азҭаз Џьорџь Меисон иуниверситет (ЕАА, Виргиниа) асистематә биологиа апрофессор, абиологиатә аҭҵаарадыррақәа рдоктор, РАН амедико-генетикатә Центр агеномика алабараториа аусзуҩ хада Анча Баранова.
Агәабзиарахьчараз адунеизегьтә еиҿкаара иазгәанаҭоит аштамм "мю" аиммунттә ҭак аҽацәхьакра иадҳәалоу аҟазшьақәа амоуп ҳәа.
Авирус ари авариант ыҟазар ҟалоит "дельта" ахьыҟам ма иахьмаҷу ҳәа лҳәоит Баранова.
"Уаанӡа уаҩ дахьычмазаҩымхацыз анклавқәа ахьыҟоу инеир алшоит авариант "мю". Иаҳҳәап Москва "мю" аԥыжәара змоу штаммны изыҟалом, избанзар ара "дельта" ыҟоуп", - лҳәеит аексперт.
Алаҵәара аамҭала аҵарауаа "дельта" "мю" иаҿдырԥшӡом, избанзар авирусқәа ҩба аамҭак ала изеицлабуам ҳәа лҳәоит аҵарауаҩ.
АҞӘА, цәыббра 27- Sputnik. Владимир Путини Таип Ердогани Шьамтәыла аҭагылазаашьа иалацәажәараны иҟоуп, атеррористцәа макьаназ иахьыҟоу Идлибгьы алаҵаны, ҳәа иҳәеит Урыстәыла ахада ипресс-маӡаныҟәгаҩ Дмитри Песков ателеканал "Россия 1" аефир аҿы Владимир Соловев ипрограмма "Москва.Кремль.Путин" аҟны.
"Ҩ-тәылак рхадацәа аполитикатә мчхара аарԥшны аилацәажәарақәа мҩаԥыргоит еиуиеԥшым азҵаарақәа рганахь ала. Излацәажәараны иҟоу ҭыԥқәак рҿы макьанагьы атеррористә активра ыҟоуп. Уи Шьамтәыла аҭышәныртәалара апроцесс иаԥырхагоуп. Уи зегьы амшхәаԥштә азҵаара ианыԥшышт", - иҳәеит Песков.
Урыстәыла ахада ипресс-маӡаныҟәгаҩ Дмитри Песков инаҵшьны иазгәеиҭеит Владимир Путини Таип Ердогани аизыҟазаашьа бзиақәа рымоуп ҳәа.
Уаанӡа Шьамтәыла ААР анапхгаҩы Феисал Микдад РИА Новости иазеиҭеиҳәахьан Шьамтәыла анапхгара рҵакыраҟынтә Ҭырқәтәыла ар алгазарц адҵа шыҟарҵо.
Шьамтәылаҟа ООН ахаҭарнак ҷыда Геир Педерсен нанҳәамзазы иазгәеиҭеит Шьамтәыла араионқәак рҿы аимак аҽеибарххара иаҿуп ҳәа, 2020 шықәса ааԥынра аахыс асеиԥш аҭагылазаашьа аҽеиҭанамкыцызт ҳәа.
АҞӘА, цәыббра 27 – Sputnik. Очамчыра араион ахәҭак лашарада иаанхоит асааҭ 10:00 инаркны 16:00 рҟынӡа цәыббра 28 рзы. Абри атәы аанацҳауеит "Амшынеиқәафымцамч" апресс-маҵзура.
Ари аамҭазы ирцәахоит астанциа маҷқәа "Очамчыра-2", "Мықә", "Кәачара".
Астанҵиа маҷқәа рырцәара иахҟьаны лашарада иаанхоит:
Аенергетикцәа ражәақәа рыла, аиҭашьақәыргыларатә усурақәа мҩаԥыргоит.